**Kako pristupiti slijepoj osobi i kako ostvariti kontakt?**

**Da bi se izjednačile mogućnosti za osobe s invaliditetom potrebno je znati, između ostalog, i kako ostvariti najadekvatniji kontakt. Posebice se to odnosi na osobe oštećena vida.**

**Da bi ste ostvarili najadekvatniji kontakt sa osobom oštećena sluha potrebno je slijediti ove preporuke:**

**Kada pristupate slijepoj osobi:**

**– budite prirodni i izravni
– kada se obraćate slijepoj osobi, nikada to ne činite preko posrednika (osobe koja je u pratnji)
– papire dajete slijepoj osobi, a ne pratnji
– osoba koja ima poteškoća s vidom dobro čuje, ne vičite
– predstavite se prije tjelesnog kontakta s osobom koja je slijepa (ime, uloga)
– obratite joj se imenom ili ako ga ne znate lagano joj dodirnite rame/ruku
– potrudite se da zapamtite ime već pri prvom upoznavanju
– kada za pozdrav pružate ruku, izgovorite da ste to učinili
– ponudite joj pomoć pri kretanju, posebno kada slijepa osoba nije na «svom», poznatom terenu**

**Kada vodite slijepu osobu:**

**– videći vodič je uvijek prvi i uvijek je pola koraka ispred slijepe osobe
– slijepa osoba prima vodiča za nadlakticu/rame
– dopustite da Vam sama izgovori na koji joj način možete pomoći
– ako volite geste i mimiku, služite se njima, ali ne zaboravite da osoba koja ima poteškoća s vidom ne može sudjelovati u «razgovoru» koji nema tona
– kada razgovarate budite uvijek licem okrenuti prema osobi koja ne vidi**

**Kako pomoći da slijepa osoba sjedne:**

**– slijepa osoba uvijek sjeda sama ne treba ju gurati, vući,…
– stavite ruku slijepe osobe na naslon ili sjedalni dio stolca
– Ako je pokraj stolice stol ili neki drugi predmet stavite ruku slijepe osobe na taj predmet da ga osjeti**

**Kako opisati prostor slijepoj osobi:**

**– kada opisujemo prostor slijepoj osobi koristimo npr.: lijevo od Vaše ruke, ispred Vas, na stolu,…
– možemo koristiti orijentaciju po satu
– uvijek recite što ste gdje ostavili
– predmete uvijek vraćati na isto mjesto**

**Ostali važni savjeti kod kontakta sa slijepom osobom:**

**– zaboravite na riječi «tu je», «idi tamo», «stolica ti je ovdje»
– svaku riječ koja govori o položaju stvari ili sl. morate popratiti i dodirom ruke osobe koja ne vidi (govorite pokretima)
– važno je biti određen
– važno je uvijek imenovati stvari
“s lijeve strane je prepreka”, a ne “pazi”, “tu je”, “idi tamo”, “stolica je ovdje”; u ambulanti “sad ste vi na redu” ne znači puno; ”g. Perić” ima više smisla
– važno je dodirom ruke osobe koja ima oštećenje vida «pokazati» npr. čašu, ili neki drugi predmet
– dopustite osobi koja ne vidi ili vrlo loše vidi, da sama – na svoj način upozna novi prostor….ako je potrebno pitajte je da li joj je potrebna pomoć**